Anjing pemburu tikus bodega Andalusia

Anjing pemburu tikus bodega Andalusia, terier Andalusia, terier syeri, anjing pemburu tikus Andalusia ialah satu baka anjing Sepanyol daripada jenis terier. Namanya mencerminkan pekerjaan utamanya: pemburuan tikus dan mencit yang tersembunyi di antara tong di dalam rumah wain di Andalusia di Sepanyol. Ia diiktiraf sebagai baka peribumi Sepanyol pada tahun 2000 oleh Kementerian Pertanian Sepanyol dan oleh Real Sociedad Canina de España.

Anjing pemburu tikus bodega Andalusia telah diisytiharkan sebagai "warisan budaya tidak ketara" oleh Majlis Bandar Raya Jerez de la Frontera pada tahun 2020 kerana nilai baka ini dan hubungannya dengan bandar raya dan bilik wain bawah tanah.

Sejarah
Saudagar wain Inggeris yang menetap di rantau penghasil syeri di Sepanyol, Marco de Jerez, membawa bersama-sama dengan mereka leluhur kepada baka-baka terier rubah kini seawal beberapa ratus tahun lalu. Di sana, ia disilangkan dengan anjing tempatan dan digunakan untuk kawalan haiwan perosak yang terdiri daripada tikus dan mencit di rumah wain. Pada tahun 1900-an, terier mainan disilangkan ke dalam baka ini. Pada tahun 1993, kelab baka pertama, iaitu Club Nacional del Perro Andaluz Ratonero Bodeguero, dibentuk dan piawaian baka dikarang. Pada tahun 2000, baka ini diiktiraf sebagai baka asli Sepanyol oleh Kementerian Pertanian Sepanyol. Pada September 2024, Persekutuan Kinologi Antarabangsa menerima baka ini.

Penampilan
Anjing pemburu tikus bodega Andalusia ialah baka bersaiz sederhana yang berukuran setinggi  pada paras kelasa. Seunggulnya jantan adalah setinggi  dan betina setinggi . Dari segi penampilan, ia kelihatan seperti terier Jack Russell yang diperbesar, iaitu dengan anggota lebih panjang, sehingga kadang-kadang telah dipanggil terier Jack Russell Sepanyol. Baka ini ialah anjing tangkas dengan binaan langsing dan atletik; kepalanya berbentuk segi tiga dengan tengkorak separa rata. Matanya sangat gelap dan anjing ini mempunyai muncung panjang dan telinga yang terletak tinggi-tinggi yang membengkok di hujung. Ekornya secara tradisional terpotong sehingga sesuku panjangnya. Walau bagaimanapun, ia mungkin juga lahir dengan ekor kontot semula jadi.

Lapis bulunya pendek dan padat, yang biasanya putih. Tanda-tanda mukanya merupakan campuran tanda-tanda perang, putih, dan hitam (yang dikenali sebagai triwarna), biasanya dengan kening berwarna sawo matang.

Perangai
Baka ini bersemangat dan berani dengan naluri perburuan kuat. Ia juga mesti ramah dan, menurut kelab baka, baka ini juga baik dengan kanak-kanak.

Baka ini cergas, cerdas, dan mempunyai naluri perburuan kuat yang terutamanya menyerlahkan kemahiran tekun dan perhatian tajamnya, yang diperlukan apabila memburu rodensia. Ia mempunyai deria bau dan penglihatan tajam, mampu mengkoordinasi pergerakannya, dan amat tangkas. Ia terkenal kerana kesetiaan, keramahan, dan kemampuan untuk menyesuaikan diri terhadap persekitaran.

Kesihatan
Tiada penyakit yang spesifik kepada baka ini atau dakwaan kesihatan luar biasa yang telah didokumenkan untuk anjing pemburu tikus bodega Andalusia, namun buah zakar tidak turun adalah tidak jarang pada anak anjing jantan.

Baka serupa
Baka yang serupa dari segi penampilan dengan anjing pemburu tikus bodega Andalusia termasuk terier Jack Russell, terier Parson Russell, dan terier tikus. Perbezaan dan keserupaan antara terier Brazil dengan terier Jepun diperincikan di tapak web kelab baka.

Baka ini telah dibandingkan dengan baka anjing pemburu tikus lain yang berasal dari Sepanyol: anjing pemburu tikus Murcia, anjing pemburu tikus Valencia, dan anjing pemburu tikus Mallorca. Trait, kecerdasan, kebolehlatihan, kebolehgaulan, dan tingkah laku kesemunya serupa, tetapi hanya berbeza dari segi saiz, warna, dan pengakuran. Tiada satu daripada baka-baka ini yang diiktiraf oleh Persekutuan Kinologi Antarabangsa atau American Kennel Club.

Catatan

Rujukan

Pemburu Tikus Bodega Andalusia, Anjing
Pemburu Tikus Bodega Andalusia, Anjing
Pemburu Tikus Bodega Andalusia, Anjing
Pemburu Tikus Bodega Andalusia, Anjing
Pemburu Tikus Bodega Andalusia, Anjing
Pemburu Tikus Bodega Andalusia, Anjing